CELEX: C2004/146/11
Language: fi
Date: 2004-05-29 00:00:00
Title: Lapin liiton, Enontekiön kunnan, Inarin kunnan, Utsjoen kunnan ja poromies Unto Auton 9.4.2004 Euroopan yhteisöjen komissiota vastaan nostama kanne (Asia T-141/04)

29.5.2004   
            
            
               FI
            
            
               Euroopan unionin virallinen lehti
            
            
               C 146/8
            
         Lapin liiton, Enontekiön kunnan, Inarin kunnan, Utsjoen kunnan ja poromies Unto Auton 9.4.2004 Euroopan yhteisöjen komissiota vastaan nostama kanne
   (Asia T-141/04)
   (2004/C 146/11)
   Oikeudenkäyntikieli: suomi
   Lapin liitto, Enontekiön kunta, Inarin kunta, Utsjoen kunta ja poromies Unto Autto ovat nostaneet 9.4.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajien edustajina ovat asianajaja Kari Marttinen ja professori Pertti Eilavaara.
   Kantajat vaativat, etta ensimmäisen oikeusasteen tuomioistuin
   
               —
            
            
               kumoaa ja poistaa Suomea koskevien alueiden tiedot komission päätöksestä lainvastaisina tässä selostetulla tavalla
            
         
               —
            
            
               kumoaa erityisesti Pallas-Ounastunturin kansallispuistoa koskevan suojelualueen (FI1300101) kantaja, poromies Unto Auton oikeutta loukkaavana ja lainvastaisena
            
         
               —
            
            
               korvaa asianajokuluista syntyvät oikeudenkäyntikulut täysimääräisinä ja tuomion antamisesta lukien määrättävine korkoineen.
            
         Oikeudelliset perusteet ja pääasialliset perustelut
   Komission päätös on syntynyt seuraavin keskeisimmin lainvastaisin perustein:
   
               —
            
            
               Komissio on ylittänyt toimivaltansa hyväksyessään Suomen esittämän luettelon alueista.
            
         
               —
            
            
               Komissio ei ole valvonut Suomen päätöksen lainmukaisuutta sille Rooman sopimuksen mukaan kuuluvalla tavalla eikä luontodirektiivin edellyttämällä tavalla, minkä vuoksi sen oma valmistelu perustuu luontodirektiivin liitteen III vastaiseen menettelyyn.
            
         
               —
            
            
               Suomi on valmistellut oman päätöksensä alueista yhteisöoikeuden vastaisesti, sillä se ei ole soveltanut yhteisöoikeudellista luontodirektiiviä sen liitteen III mukaisella tavalla, jonka on vahvistanut Euroopan yhteisöjen tuomioistuin eri tuomioissaan.
            
         
               —
            
            
               Alppivyöhykkeen alueiden muodostamisesta ei ole kuultu valittajia eikä asian muu valmistelu ole perustunut Suomessa luontodirektiivin sääntelemään menettelyyn.
            
         
               —
            
            
               Erityisesti poromies Unto Autto katsoo, ettei komission päätös alppialueiden suojelemisesta turvaa hänen perusoikeuksiaan sen vuoksi, että päätöksellä on oikeusvaikutuksia, mutta hänen perusoikeuksiaan ei ole turvattu. Perusoikeuksilla tarkoitetaan sekä Suomen perustuslain mukaisia omaisuudensuojan, elinkeinojen harjoittamisen vapauden tai kulttuurisuojan oikeuksia. Komission päätös loukkaa myös vakiintuneessa käytännössa sovellettuja Euroopan unionin hyväksymiä perusoikeuksia.